
TEHNISKĀ SPECIFIKĀCIJA
 ATKLĀTAM KONKURSAM
Izstrādes datums – 01.07.2026.

 Šveices-Latvijas sadarbības programmas projekta “Nozarē balstītas profesionālās izglītības attīstība” integrētu komunikācijas kampaņu koncepciju izstrāde un īstenošana



I VISPĀRĪGA INFORMĀCIJA PAR IEPIRKUMA PRIEKŠMETU 

	Pozīcija
	Apraksts

	1. Projekts
	Projekts “Nozarē balstītas profesionālās izglītības attīstība” (turpmāk – Projekts) tiek īstenots Latvijas un Šveices sadarbības programmas “Spēcīgākas darba vidē balstītas mācības profesionālās izglītības un mācību pilnveidošanai Latvijā” (turpmāk – Programma) ietvaros, ievērojot Ministru kabineta 2025. gada 28. oktobra noteikumus Nr. 640.[footnoteRef:1] Projektu īsteno Valsts izglītības attīstības aģentūra sadarbībā ar Latvijas un Šveices partneriem. Projekta īstenošanā iesaistītie partneri Latvijā: Lauksaimniecības un Industriālās Tehnikas asociācija (LITA); Lauksaimniecības organizāciju sadarbības padome (LOSP); Latvijas Elektroenerģētiķu un Energobūvnieku asociācija (LEEA); Latvijas Restorānu biedrība (LRB). Šveices partneri ir Šveices Federālā profesionālās izglītības un mācību augstskola (Eidgenössische Hochschule für Berufsbildung EHB/Swiss University for Vocational Education and Training SFUVET) un Šveices viesnīcu un ēdināšanas nozares mācību centrs (Hotel & Gastro formation Schweiz). [1:  Latvijas un Šveices sadarbības programmas 2019.–2029. gada perioda programmas "Spēcīgākas darba vidē balstītas mācības profesionālās izglītības un mācību pilnveidošanai Latvijā" īstenošanas noteikumi] 

Projekta īstenošanā ir noteiktas šādas atbalstāmās nozares: lauksaimniecība, mašīnbūve, viesmīlība un enerģētika.

	2. Projekta mērķis
	Nozarē balstītas profesionālās izglītības sistēmas attīstīšana un stiprināšana, tai skaitā digitālo inovāciju ieviešana.
· Nozarē balstītas profesionālās izglītības modeļa izstrāde un aprobācija atbalstāmajās nozarēs, balstoties Šveices profesionālās izglītības sistēmas īstenošanas pieredzē, stiprinot nozaru asociāciju un nozaru uzņēmu iesaisti profesionālās izglītības īstenošanā uzņēmumā sadarbībā ar profesionālās izglītības iestādēm.
· Profesionālās kvalifikācijas novērtēšanas divu modeļu izstrāde un aprobācija ar nozares ekspertu un uzņēmumu līdzdalību. Viena no pieejām paredz nozares eksaminācijas centru pieejas attīstīšanu.
· Digitālo mācību līdzekļu un simulācijas aprīkojuma iegāde praktisko prasmju apguves sekmēšanai un inovācijai mācību procesa un eksaminācijas īstenošanā.

Projekta mērķa īstenošanas ieguvumi: 
· izglītības iestādēm – pilnveidotas mācību programmas, moderns aprīkojums un kvalificētāki pedagogi;
· uzņēmumiem un nozarēm – iespēja tieši iesaistīties mācību procesa un vērtēšanas sistēmu izstrādē, aprobācijā un īstenošanā, nodrošinot izglītojamo sagatavošanu, atbilstoši darba tirgus vajadzībām;
· sabiedrībai – kvalitatīva profesionālā izglītība, lielākas nodarbinātības iespējas un ciešāka sadarbība starp valsti, skolu un uzņēmējdarbības vidi.

	3. Projekta mērķa grupa
	1.Profesionālās izglītības iestāžu profesionālās vidējās izglītības, arodizglītības un profesionālās tālākizglītības programmu izglītojamie (jaunieši un pieaugušie);
2. Profesionālās izglītības iestādes, biedrības un nodibinājumi, uzņēmumi un darba devēji nozarē balstītas profesionālās izglītības īstenošanas un eksaminācijas pieejas atsaistīšanai.
3. Jauniešu vecāki un sabiedrība par profesionālās izglītības karjeras attīstības iespējām.

	4. Projekta finansējums
	85% no kopējā programmas finansējuma ir Šveices kā donorvalsts ieguldījums, 15% ir Latvijas valsts ieguldījums.


	5. Kampaņu veidi
	Integrētas komunikācijas kampaņas, efektīvi sasniedzot un      uzrunājot mērķauditorijas, kas var iekļaut vairākas komunikācijas aktivitātes: 
· sabiedriskās attiecības; 
· sociālo mediju komunikācija; 
· digitālā komunikācija;
· tradicionālā reklāma;
· informatīvie materiāli;
· īpašās aktivitātes (dalība dažādos pasākumos, pieredzes stāsti video formātā, plaša mēroga pasākumi, konferences, diskusijas utt.)
Konkrētās aktivitātes īpatsvars katrā kampaņā tiks pielāgots Pasūtītāja vajadzībām atbilstoši piedāvātajai kampaņas koncepcijai. 
Vēršam uzmanību, ka vispārīgās vienošanās darbības laikā plānotas atšķirīgas komunikācijas kampaņas un par komunikācijas kampaņu var tikt uzskatīti arī atsevišķi informatīvi izvietojumi medijos (piemēram, atsevišķas publikācijas medijos u.c.).
Vispārīgās vienošanās darbības laikā var tikt plānotas kampaņas Izglītības un zinātnes ministrijas vajadzībām Programmas popularizēšanai. 


	6. Komunikācijas mērķis
	Galvenie stratēģiskās komunikācijas mērķi ir:
· Informēt sabiedrību – jauniešus un viņu vecākus, pieaugušos, profesionālās izglītības iestādes vadības komandas un pedagogus, uzņēmumus un darba devējus par nozarē balstītas profesionālās izglītības pieejas attīstību un ieviešanu Latvijā, balstoties Šveices profesionālās izglītības pieredzē. 
· Stiprināt sadarbību starp darba devējiem, profesionālās izglītības iestādēm un valsts pusi.
· Veicināt jauniešu un pieaugušo apzinātu izvēli  mācību uzsākšanai profesionālajā izglītībā un stiprināt izpratni par profesionālās izglītības un profesionālās kvalifikācijas nozīmi darba tirgū un nākotnes karjeras izvēlē. 
· Nodrošināt mērķauditorijai saprotamu, motivējošu un iedarbīgu informāciju par profesionālās izglītības iespējām ar nozarē balstītu mācību pieeju, tai skaitā profesionālās kvalifikācijas novērtēšanas veidiem, piemēram, nozarē balstītu eksaminācijas centru attīstīšanu:  
· Stiprināt sabiedrības izpratni par profesionālo izglītību kā modernu, kvalitatīvu un perspektīvu mācību ceļu;
· Nodrošināt sabiedrības informētību par Latvijas un Šveices programmas ieguldījumiem un rezultātiem;
· Sasniegt un uzrunāt Latvijas darba devējus un uzņēmumus  ar mērķi iesaistīties nozarē balstītas profesionālās izglītības īstenošanā un īstenošanas pieejas maiņā.


	7. Kampaņu norises laiks
	· Kampaņas jāplāno un jāīsteno laika posmā no vispārīgās vienošanās spēkā stāšanās dienas līdz 2029. gada oktobrim. 
· Katras kampaņas garums var atšķirties, bet vidēji 6-12 nedēļas ar noteiktu sākuma un beigu datumu. 
· Vidēji gadā plānotas 3 kampaņas, visā Programmas periodā nav noteikts konkrēts kampaņu skaits. Līdz ar to norādītais provizoriskās kampaņu skaits objektīvu iemeslu dēļ var mainīties atkarībā no projekta īstenošanas gaitas. 
Pasūtītājs patur tiesības precizēt kampaņu skaitu gadā un kopumā, nepārsniedzot kopējo vispārīgās vienošanās summu.


	8. Vizuālā identitāte
	Latvijas un Šveices sadarbības programmai ir sava vizuālā identitāte, ko Izpildītājam jāņem vērā, izstrādājot un īstenojot kampaņas.  
Informācijas un publicitātes pasākumi ir  jānodrošina saskaņā ar programmas komunikācijas un dizaina vadlīnijām.[footnoteRef:2]  [2:  Komunikacijas-un-informacijas-rokasgramata.pdf] 



	9. Paredzamais darba apjoms
	· Atklātā konkursa laikā:
· komunikācijas kampaņas koncepcijas un taktikas izstrāde simulatīvajai integrētas komunikācijas kampaņai, piedāvājot situācijas izpēti, efektīvi izmantojot programmas vizuālo identitāti,  ilustrējot kampaņas koncepcijas un taktikas iespējamo attīstību turpmākajās kampaņās;
· simulatīvas integrētas komunikācijas kampaņas aktivitāšu laika plāna, mediju plāna un detalizēta budžeta izstrāde, ņemot vērā piedāvājumam pievienoto 6.1. pielikumu “Finanšu piedāvājuma izcenojums”. 
· Vispārīgās vienošanās izpildes laikā: izstrādātas vairākas integrētas komunikācijas kampaņu koncepcijas un taktikas, kas programmas laikā tiek īstenotas pilnā apjomā. 

	10. Kampaņu mērogs
	Latvija

	11. Kampaņu budžets
	Komunikācijas kampaņām paredzētais budžets vispārīgās vienošanās darbības periodā ir līdz 340 000.00 (trīs simti četrdesmit tūkstoši euro un 00 centi)  EUR bez PVN.


	12. Kampaņu mērķauditorija
	· Nozaru uzņēmumi, kuros būtiski veidot izpratni par nepieciešamo iesaisti nozarē balstītas profesionālās izglītības īstenošanu un pieejas un uzskatu maiņu par ieguvumiem un iespējām sagatavot sev nepieciešamos nākotnes darbiniekus. 
· 8.-9. klases skolēni, vidusskolas absolventi un pieaugušie, lai veicinātu apzinātu izvēli profesionālās izglītības ieguvei. Šai mērķgrupai raksturīga aktīva digitālo kanālu lietošana, vizuāli orientēta uztvere un interese par praktisku, uz nākotnes nodarbinātību vērstu izglītību.
· Sabiedrība kopumā (jauniešu vecāki un ģimenes locekļi), - par izglītības izvēles iespējām, vērtējot izglītības kvalitāti, drošību, profesionālās izaugsmes un nodarbinātības iespējas, kā arī izglītības sistēmas prestižu un ilgtspēju.

	13. Fakti un statistika
	N/a
 

	14. Kampaņu mērķi un sasniedzamie rezultāti

	Konkrēti kampaņu mērķi, sasniedzamie rādītāji un komunikācijas apjoms tiks pielāgoti katras kampaņas specifikai un tiks saskaņoti pirms katras kampaņas īstenošanas.


	15. Kampaņu izaicinājumi
	· Mērķauditorijas segmentēšana. Izstrādājot kampaņu radošo ideju,  taktiku, informatīvos materiālus utt., nepieciešama kopējās mērķauditorijas segmentēšana, uzrunājot gan jauniešus, gan vecākus, gan nozares pārstāvjus, darba devējus, gan sabiedrību kopumā. 
Mērķauditorijas segmentu uzrunāšanā sadarbībā ar VIAA nepieciešams iesaistīt arī Projekta sadarbības partnerus – nozaru asociāciju pārstāvjus, sniedzot atbalstu ar komunikācijas aktivitātēm un materiāliem. 
· Projekta partneru kapacitāte. Līdz ar jauniešu uzņemšanu mācībās pieaug mērķauditorijas  apjoms, tāpēc turpmākajās kampaņās jādomā par jauniem veidiem, kā uzrunāt mērķauditoriju. Īpaši tas ir jūtams proaktīvajās mediju attiecībās katras kampaņas laikā, kas nozīmē, ka nepieciešami jauni temati un pieeja mediju un mērķauditorijas uzrunāšanai. 
· Fakti, dati un statistika kampaņas gaitā. Ja pretendenta radošā koncepcija paredz veikt aptaujas vai pētījumus, tiem jābūt reprezentatīviem un izstrādātiem saskaņā ar socioloģijas metodēm, demonstrējot uzticamību valsts pārvaldes izplatītai statistikai.
· Kampaņu neparedzamā intensitāte un realizācija. Pretendentam jāņem vērā, ka iepirkuma izsludināšanas brīdī precīzi nav paredzams, kādā intensitātē un kādos laika periodos kampaņas tiks īstenotas. 
· Vienota komunikācija ar visiem Projekta īstenotājiem. Viens no izaicinājumiem ir panākt, ka visas Projektā iesaistītās puses – VIAA, sadarbības partneri un iesaistīto izglītības iestāžu pārstāvji “runā vienā valodā” – korekti nodod vēstījumus, kā arī dara to vienotā vizuālā kampaņas identitātē. 
· Pieredzes stāstu izaicinājums. Programmas laikā būs atrodami daudzi pozitīvi pieredzes stāsti, kas jāizmanto arī kampaņās, taču jāņem vērā, ka uz šiem pieredzes stāstiem nevar balstīt visu radošo koncepciju. 
· Darba devēju iesaiste. Jāņem vērā, ir svarīgi caur kampaņām uzrunāt darba devējus un nozaru pārstāvjus izpratnes maiņai un nodrošinot informētību, interesi un gatavību iesaistīties profesionālās izglītības īstenošanā.  



II KAMPAŅU PLĀNOŠANA, IZSTRĀDE UN ATSKAITĪŠANĀS

	Aspekts
	Skaidrojums

	Kampaņu radošās koncepcijas un taktikas izstrāde
	· Pasūtītājs vismaz 6 (sešas) nedēļas pirms kampaņas sākšanās sagatavo Pakalpojuma pieprasījumu (Tehnisko specifikāciju) un uz Izpildītāja kontaktpersonas e-pastu, nosuta uzaicinājumu iesniegt piedāvājumu par Pakalpojuma nodrošināšanu. Uzaicinājumā tiek norādīta visa nepieciešamā informācija, kas attiecas uz Pakalpojuma izpildi un, kas ir nepieciešama Izpildītājam piedāvājuma sagatavošanai.
· Izpildītājs Pasūtītāja uzaicinājumā norādītajā termiņā (kas ir ne īsāks kā 2 (divas) nedēļas) un veidā iesniedz Pasūtītājam savu piedāvājumu Pakalpojuma pieprasījumam, Pasūtītāja pieprasīto informāciju saskaņā ar Pakalpojuma pieprasījumu un citu informāciju, kas norādīta Pasūtītāja Pakalpojuma pieprasījumā
· Pasūtītājs 2 (divu) nedēļu laikā iepazīstas ar sagatavoto piedāvājumu, izvērtē tā atbilstību Tehniskās specifikācijas prasībām un pārrunātajām izmaiņām (ja attiecināms), nepieciešamības gadījumā aicinot veikt korekcijas un precizējumus. 
· Par konkrētā Pakalpojuma pieprasījuma izpildi tiek noslēgts Līgums atbilstoši atklāta konkursa 8. pielikumam “Vispārīgas vienošanās”.  

	Kampaņas koordinēšana
	Kampaņas norises koordinācija ir Izpildītāja tiešā atbildībā, saskaņojot to ar Pasūtītāju.

	Kampaņas valoda
	Kampaņas laikā jāparedz literārajām normām atbilstoša un mērķauditorijai piemērotu tekstu veidošana visām komunikācijas vajadzībām. Tā kā īpaša uzmanība jāpievērš nodarbinātajiem ar zemu izglītības līmeni, plānojot kampaņas aktivitātes, saturs tiks veidots viegli uztveramā valodā. 


	Atskaitīšanās kārtība
	· Pēc katras kampaņas kārtas īstenošanas Pasūtītājs organizē kampaņas izvērtējuma tikšanos klātienē vai tiešsaistē, piedaloties Pasūtītājam un Pretendentam. Abas puses pārrunā konkrētās kampaņas kārtas rezultātus un secinājumus, kas vēlāk tiek apkopoti kampaņas atskaitē. 
· Pēc izvērtējuma tikšanās Izpildītājs 10 darba dienu laikā sagatavo kampaņas atskaiti par realizētajām aktivitātēm, secinājumiem un ieteikumiem nākamajai kārtai. 
· Kampaņas koncepcija. Kampaņas mērķu sasniegšanas vērtējums, izaicinājumu, veiksmju, neveiksmju un to cēloņu analīze;
· Kampaņas taktika. Visas īstenotās aktivitātes un to sasniegtie kvantitatīvie un kvalitatīvie rezultāti atbilstoši tehniskajā piedāvājumā plānotajam, ietverot ilustrācijas, attēlus, datus, u.c. 
· Kampaņas publicitāte. Kampaņas sabiedrisko attiecību sasniegtie rādītāji, tostarp preses relīžu uzskaite un rezonanse, proaktīvo mediju attiecību un tās rezonanses uzskaite, kā arī kopējās publicitātes uzskaite un to kvantitatīvā analīze. Proaktīvo mediju attiecību publikāciju klipings (publikācijas, sižeti, raidījumi, u.c.), kā arī visas publicitātes uzskaites fails. Pasūtītājs nodrošinās Pretendentam pieeju savam mediju monitoringam e-pasta formātā ar konkrētās dienas publikācijām (bez detalizētākas analīzes), taču kampaņas publicitātes uzskaite Pretendentam jāveic pašam. 
· Secinājumi un ieteikumi. Pretendenta secinājumi un ieteikumi nākamo kampaņu organizēšanā. 
· Atskaite jāiesniedz elektroniskā formātā.

	Kampaņas nodevumi
	Pēc saistību izpildes Pretendents nodod datu nesējā vai saglabā uz Pasūtītāja FTP servera visu kampaņas laikā izstrādāto materiālu gala versijas un rediģējamus izejas failus (piem., eps paplašinājuma failus ar maketiem utt.)



III DARBA UZDEVUMS

Darba uzdevumā norādītā kampaņa ir simulatīva un domāta tikai uzdevuma izpildei, kas nepieciešams iepirkuma uzvarētāja noteikšanai. Darba uzdevums ir pietuvināts iespējamam kampaņas pieprasījumam Vispārīgās vienošanās darbības laikā. 

Kampaņas mērķauditorija
Kampaņas primārā mērķauditorija: jaunieši vecumā no 18 gadiem, kuri ir pabeiguši vai tuvākajā laikā pabeigs 12. klasi un pieņem lēmumu par turpmāko izglītības ceļu, kā arī šo jauniešu vecāki vai aizbildņi (aptuveni 35 gadi un vecāki), kuri būtiski ietekmē jauniešu izglītības un profesijas izvēli, īpaši sniedzot praktisku, finansiālu un emocionālu atbalstu lēmuma pieņemšanā.

Kampaņas sekundārā mērķauditorija: profesionālās izglītības iestādes, uzņēmumi un darba devēji, sabiedrība kopumā.

Kampaņas mērķi
· Informēt sabiedrību – jauniešus un viņu vecākus, pieaugušos, profesionālās izglītības iestādes vadības komandas un pedagogus, uzņēmumus un darba devējus par nozarē balstītas profesionālās izglītības pieejas attīstību un ieviešanu Latvijā, balstoties Šveices profesionālās izglītības pieredzē. 
· Veicināt jauniešu un pieaugušo apzinātu izvēli  mācību uzsākšanai profesionālajā izglītībā un stiprināt izpratni par profesionālās izglītības un profesionālās kvalifikācijas nozīmi darba tirgū un nākotnes karjeras izvēlē.
· Uzrunāt un iesaistīt jauniešus pilotprogrammā mašīnzinību nozares profesionālas  kvalifikācijas “Smago spēkratu mehāniķis” ieguvei. Mācību vieta – Ogres Tehnikums. Mācību ilgums 1-1,5 gadi. Iestāties var tikai ar vidējo izglītību. Nepieciešamais studējošo skaits programmā 30-40.

Kampaņas sasniedzamie rezultāti
· Nodrošināt tīmekļvietnes https://swiss-contribution.lv/ apmeklējuma pieaugumu kampaņas laikā - vismaz 20 000 apmeklētāju (users).
· Nodrošināt projekta publicitāti kampaņas laikā, sasniedzot ne mazāk kā 40 publicitātes vienības.
· Kampaņas periodā ar regulāru ierakstu palīdzību aizsniegt vismaz 200 000 mērķauditorijas (total reach) vadošajā sociālajā medijā ar lielāko auditoriju.

1. Pretendentam jāizstrādā simulatīvās integrētas komunikācijas kampaņas koncepcija, kas balstās situācijas izpētē un ietver stratēģisko mērķi, kampaņas ideju un komunikācijas mērķi;
2. Pretendentam jāizstrādā taktika simulatīvās integrētas komunikācijas komunikācijas kampaņai, efektīvi izmantojot projekta vizuālo identitāti,  kas ietver: 
· provizorisko aktivitāšu laika grafiku; 
· provizorisko mediju plānu;
· detalizētu budžetu.

Kampaņas budžets
Pieejamais kampaņas budžets ir līdz 70 000.00 EUR (septiņdesmit tūkstoši euro), neieskaitot PVN.

Norises periods
Plānotais kampaņas periods ir 6-8 nedēļas pavasara beigās vasaras sākumā pirms uzņemšanas izglītības iestādēs.
Pretendentam nav obligāti jānodrošina komunikācijas aktivitātes katru kampaņas dienu. Ņemot vērā budžetu, mērķauditoriju, mērķus un pārējo darba uzdevumā minēto informāciju, pretendentam jāpiedāvā efektīva taktika (kas var būt, piemēram, vienmērīgi nepārtraukts, pulsējošs, īss un ar pieaugošu intensitāti vai citādāks atbilstoši pretendenta rekomendācijai), pievienojot atbilstošus argumentus, kādēļ pretendents šādu taktiku uzskata par efektīvu.

Struktūra un stratēģiskie nosacījumi
Noteiktās sadaļas jāizstrādā, ņemot vērā turpmāk norādīto struktūru un stratēģiskos nosacījumus, tostarp ņemot vērā nepieciešamību nodrošināt kampaņas stratēģisko, saturisko un taktisko ilgtspēju un attīstību. Ar to tiek saprasta kampaņas vizuāla, konceptuāla un taktiska attīstība, lai izvairītos no vienveidīgas un rutinētas komunikācijas vairāku kampaņu garumā, palīdzot arī ar taktikas elementu palīdzību stratēģiski attīstīt kampaņu koncepcijas ilgtspēju.

Lūgums ņemt vērā, ka pašu piedāvājumu nav nepieciešams atspoguļot tabulā un to var iesniegt brīvā formā – saistošā un pārskatāmā aprakstā, kas var būt, piemēram, dokuments, prezentācija vai cits formāts, kas ļauj gūt pilnīgu priekšstatu par iesniegto piedāvājumu. 

Komunikācijas koncepcijas taktikas izklāstu aicinām papildināt ar piemēriem un ilustrācijām, izvēlētajām aktivitātēm norādot pamatojumu, piemēram, mediju auditorijas, datus un faktus, kas pamato izvēlēto risinājumu efektivitāti, jo tas tiks vērtēts. Piedāvātajām aktivitātēm jānorāda sagaidāmie kvantitatīvie un/vai kvalitatīvie rezultāti, kas ļauj izvērtēt piedāvāto aktivitāšu efektivitāti, intensitāti un apjomu, kā arī ilgumu, skaitu un ģeogrāfisko mērogu. 
Kampaņas taktikas elementu apjoms un savstarpējais īpatsvars netiek noteikts Pasūtītāja pusē. Pretendents, izstrādājot piedāvājumu, patstāvīgi definēt kampaņas taktisko elementu sadalījumu un to īstenošanas apjomu, pamatojoties uz piedāvāto kampaņas koncepciju, izvēlētajām komunikācijas taktikām un kanāliem, lai nodrošinātu iespējami efektīvāko kampaņas mērķu un rezultātu sasniegšanu.

1. Kampaņas radošā koncepcija

	
	Pasūtītāja stratēģiskie uzstādījumi

	1.1. Situācijas izpēte
	Raksturojot savas piedāvātās radošās koncepcijas izejas pozīcijas un pamatojumu, jāsniedz esošās situācijas analīze un vērtējums, tostarp: 
· kampaņas mērķauditorijas un tās vajadzību analīze. Izpēte, kas ir pamatota pētījumos, faktos vai datos un ļauj izdarīt stratēģiski pamatotus secinājumus; 
· kampaņas mērķu, sasniedzamo rezultātu un izaicinājumu analīze, piedāvājot paņēmienus efektīvai to sasniegšanai vai risināšanai.


	1.2. Radošais risinājums
	Informācijas un publicitātes pasākumi ir jānodrošina saskaņā ar Latvijas un Šveices programmas komunikācijas un dizaina vadlīnijām
· Pretendentam jāpiedāvā kampaņas sauklis un galvenie vēstījumi. 

Mērķauditorijas segmentēšana. Izstrādājot radošo ideju, skaidri jādemonstrē, kādā veidā kampaņas laikā tiks segmentētas un īpaši uzrunātas prioritārās mērķauditorijas –

Šīs prioritārās mērķauditorijas uzrunāšanā sadarbībā ar Pasūtītāju jāiesaista un jāsniedz atbalsts arī projekta partneriem. 
 



2. Kampaņas taktika

	Taktikas elements
	Pasūtītāja stratēģiskie uzstādījumi

	2.1. Sabiedriskās attiecības un mediju pasākumi
	Pretendents apraksta un ilustrē kampaņas sabiedrisko attiecību aktivitātes, kā arī to, kādā veidā tas plāno sasniegt komunikācijas kampaņas sasniedzamos rezultātus un nodrošināt sabiedrisko attiecību ilgtspēju. 
· Preses relīzes. Preses relīžu sagatavošana izplatīšanai nacionālā līmenī un reģionālā līmenī (reģionālās auditorijas sasniegšanai jānodrošina mediju informācijas publikācija vismaz viena attiecīgā reģiona medijā un mediju informācijai vairākos reģionos vai visu Latviju aptverošai auditorijai  jānodrošina mediju informācijas publikācija vismaz piecos nacionālajos medijos),  piedāvājumā ieskicējot provizorisko preses relīžu skaitu un tēmas pirmajai kampaņai un izsūtīšanas periodu laika grafikā. Pretendentam jāņem vērā, ka preses relīzes sagatavo (t.sk. citātus un faktus) un izplata Pretendents, saskaņojot ar Pasūtītāju. 


· Proaktīvās mediju attiecības. Proaktīvu publikāciju, interviju utt. virzīšana nacionālajos un reģionālajos medijos, tajā skaitā arī televīzijā un radio, par pieaugušo  nodarbināto izglītības, projekta un kampaņas tematiku.
· Tēmas un mērķa mediji. Savā piedāvājumā pretendents apraksta un pamato provizorisko proaktīvo mediju attiecību saturu nacionālā un arī reģionālā mērogā, tostarp to provizoriskās tēmas un mērķa medijus, pamatojot savu izvēli, kā arī plānoto laika periodu kopējā laika plānā. 

· Mērķtiecīgu viedokļrakstu izvietošana medijos par programmu, profesionālo izglītību

· Citas sabiedrisko attiecību aktivitātes pēc pretendenta ieskatiem, ja nepieciešamas saskaņā ar izvēlēto kampaņas koncepciju. 

· Nosacījumi īstenošanā:
· Sabiedrisko attiecību aktivitātes, to formāts un apjoms var tikt attīstīts, mainīts un pielāgots atbilstoši jaunākajām un efektīvākajām sabiedrisko attiecību metodēm, kā arī atbilstoši faktiskajai situācijai un projekta aktualitātēm.  
· Uzsākot darbu pie katras kampaņas, Pretendents sagatavo detalizētu sabiedrisko attiecību aktivitāšu plānu, kuru saskaņo ar Pasūtītāju.


	2.2. Sociālo mediju komunikācija 
	Pretendents apraksta un ilustrē kampaņas sociālo mediju aktivitātes, kā arī to, kādā veidā plānots sasniegt komunikācijas kampaņas sasniedzamos rezultātus un nodrošināt sociālo mediju komunikācijas attīstību un ilgtspēju.
· Sociālo mediju ieraksti. Kampaņas laikā Pretendentam jānodrošina ieraksti Pasūtītāja sociālajos medijos vairākas reizes nedēļā vismaz 4 nedēļu garumā, publicējot informāciju, kas palīdzētu uzrunāt mērķauditoriju un veicināt pieteikšanos.
· Sociālo mediju konti. Sociālo mediju ieraksti jānodrošina X kontā @VIAA_LV, Facebook lapā www.facebook.com/VIAA.LV/ un Instagram @viaa_latvija, Linkedin @Valsts izglītības attīstības aģentūra/ State Education Development Agency Republic of Latvia. Pretendentam jāņem vērā, ka VIAA sociālo tīklu kontu un profilu klāsts vispārīgās vienošanās izpildes laikā objektīvu iemeslu dēļ var mainīties.
· Tēmas un piemērs. Pretendents apraksta, kāda veida ierakstus, īsos stāstus (story), animētus video (reels) plāno nodrošināt kampaņas laikā, norādot to tēmas un stilistiku, un sagatavo vismaz viena ieraksta (pēc izvēles) paraugu – pavadtekstu un vizualizāciju ierakstam, kas adresēts specifiskas mērķauditorijas grupas uzrunāšanai. 
· Atsevišķu ierakstu reklamēšana. Atbilstoši projekta aktualitātēm un prioritātēm kampaņā jāparedz arī atsevišķu sociālo mediju ierakstu mērķēta reklamēšana Pasūtītāja sociālo tīklu kontos (vismaz 2 atsevišķu ierakstu papildu reklamēšana kampaņā vismaz 1 sociālajā medijā), palielinot mērķauditorijas aizsniedzamību un iesaisti, piemēram, Facebook ierakstu būstošana (boost). 
· Īpašā aktivitāte. Saskaņā ar sociālo mediju lietošanas tendencēm jāparedz speciāli sociālajiem medijiem radīts saturs katrā kampaņā. 
· Jēgpilns, iesaistošs  vai izglītojošs saturs. Aicinām piedāvāt aktivitāti, kas ir atbilstīga sociālo mediju formātam, piemēram, grafiski vai filmēti video, mācību dalībnieku pieredzes stāstu sērija, lietotāju iesaistes aktivitāte, kā arī ietver jēgpilnu, iesaistošu vai izglītojošu, ne tikai izklaidējošu vai patērējošu saturu, kuru nepieciešamības gadījumā var reklamēt, izmantojot sociālo mediju maksas reklāmas iespējas. Tā var būt arī viena un tā pati aktivitāte vairākās kārtās, kas ir aktualizēta vai papildināta atbilstoši konkrētās pieteikšanās kārtas saturam un mainīgajiem lielumiem katrā no tiem. 
· Ievērībai! Aicinām piedāvāt influenceru kampaņas ar jēgpilnu saturu un atbilstošu pamatojumu. 

· Apmaksāta reklāma. Ja atbilst izvēlētās kampaņas koncepcijai un taktikai, Pretendents ieplāno apmaksātu sociālo mediju reklāmu, paredzot šādas minimālās prasības: 
· Mērķētā reklāma. Kampaņas garumā jānodrošina mērķēta reklāma, kas ir neatkarīga no ierakstiem Pasūtītāja sociālo mediju lapās un profilos, piemēram, maksas reklāma Facebook, TikTok un Instagram no reklāmas paneļa. Pretendents izvērtē, piedāvā un apraksta piemērotākos reklāmas risinājumus, pamatojot piedāvājumu ar auditoriju pētījumiem vai sasniedzamības rādījumiem, kā arī norādot reklāmas veidu, ilgumu, formātu, paredzamo auditoriju vai ekspozīciju skaitu, ņemot vērā mērķauditoriju un kampaņas mērķus. 
· Ievērībai! Piedāvātā sociālo mediju maksas reklāma ir jāatspoguļo kampaņas provizoriskajā mediju plānā.
· Citas sociālo mediju attiecību aktivitātes pēc pretendenta ieskatiem, ja nepieciešamas saskaņā ar izvēlēto kampaņas koncepciju un taktiku. 
· Nosacījumi īstenošanā:
· Sociālo mediju komunikācijas aktivitātes, to formāts un apjoms var tikt attīstīts un pielāgots jaunākajām un efektīvākajām sociālo mediju tendencēm.


	2.3. Digitālā komunikācija 
	Pretendents apraksta un ilustrē kampaņas digitālās komunikācijas aktivitātes, kā arī to, kādā veidā plānots ar to palīdzību sasniegt komunikācijas kampaņas sasniedzamos rezultātus, kā arī nodrošināt digitālās komunikācijas attīstību un ilgtspēju.

· Reklāma interneta medijos. Kampaņas laikā jānodrošina reklāmas izvietošana interneta medijos. Tie var būt baneri interneta portālos vai īpaši atlasītās vietnēs, kuras saskaņā ar interneta lietošanas un meklēšanas paradumiem apmeklē kampaņas mērķauditorija, piemēram, reklāma YouTube, straumēšanas vietnēs, interneta portālos, u.c. 
· Pamatojums. Pretendents izvērtē, apraksta un ar kampaņas mērķauditorijas aizsniedzamības rādītājiem vai mediju auditorijām pamato izvēlētos reklāmas kanālus un veidus, kā arī ar piemēriem ilustrē izvēlētos reklāmas veidus, norādot paredzamo izvietošanas ilgumu, vietas, biežumu un potenciāli aizsniedzamo mērķauditoriju katrā kampaņas kārtā. 
· Aktualizēšana pirms katras kampaņas. Šo reklāmas aktivitāšu materiāli jāatjauno pirms katras kampaņas. 
· Ievērībai! Piedāvātā reklāma internetā ir jāatspoguļo kampaņas provizoriskajā mediju plānā.
· Reklāma Google platformās. Lai audzētu platformas apmeklējumu un pieteikšanos mācībām, katrā kampaņā jānodrošina reklāma Google platformās, tajā skaitā Google Performance Max (Google Demand Generation) Pretendents apraksta Google reklāmas izvietošanas rādītājus – plānotās ekspozīcijas, klikšķus vai citus sasniedzamības rādītājus uz katru kampaņu, paredzot šādas minimālās prasības:
· Google Search Adwords reklāma. Reklāmas teksti un to paplašinājumi Google meklētājā vismaz 4 nedēļu garumā, izmantojot ar projektu, mācībām, mūžizglītību saistītus atslēgas vārdus. Reklāmas teksti jāatjauno pirms katras kampaņas. 
· Google Display Network (GDN) reklāma. Kampaņas vizuālajā identitātē noformēti reklāmas baneri vairākos izmēros, kas tiek izvietoti GDN tīkla mājaslapās vismaz 4 nedēļu garumā, kuras apmeklē kampaņas mērķauditorija. Jāparedz to atjaunošana pirms katras kampaņas.
· Ievērībai! Piedāvātā Google Search un Google Display Network reklāma ir jāatspoguļo kampaņas provizoriskajā mediju plānā.
· citas digitālās komunikācijas aktivitātes pēc pretendenta ieskatiem, piemēram, remārketings, ja nepieciešamas saskaņā ar izvēlēto kampaņas stratēģiju. 

· Kustīgie digitālie baneri VIAA un sadarbības partneru mājaslapās. Lai nodrošinātu ātru un efektīvu informācijas atrašanu par programmu un piedāvātajām mācībām dažādās vietnēs, nepieciešami digitālie baneri Pasūtītāja un partneru mājaslapās, nepieciešamības gadījumā atjaunojot tos pirms katras kampaņas. Par izvietošanu atbild Pasūtītājs. Baneru formāti (var tikt precizēti arī vispārīgās vienošanās darbības laikā):
· GIF, 720 x 300 pikseļi (www.viaa.gov.lv), 
· GIF, 240 x 120 pikseļi (www.viaa.gov.lv), 
· GIF, 250 x 250 pikseļi (www.niid.lv), 
· Jāparedz vēl vismaz 2 citi izmēri pēc Pasūtītāja sadarbības partneru noteiktiem izmēriem.

· Nosacījumi īstenošanā:
· Digitālās komunikācijas aktivitātes, to formāts un kanāli var tikt attīstīti un pielāgoti jaunākajām un efektīvākajām digitālās reklāmas tendencēm turpmākajās kampaņās. 
· Uzsākot darbu pie kampaņas, Pretendents sagatavo un saskaņo ar Pasūtītāju visus paredzētās digitālās komunikācijas dizainus, tekstus, ekspozīciju, klikšķu vai citu rādītāju skaitu, izvietošanas mediju plānu u.tml.


	2.4. Tradicionālā reklāma
	Pretendents apraksta un ilustrē kampaņas tradicionālās reklāmas aktivitātes, kā arī to, kādā veidā plānots ar to palīdzību sasniegt komunikācijas kampaņas sasniedzamos rezultātus, kā arī nodrošināt tradicionālās reklāmas attīstību un ilgtspēju:
· Reklāma. Pretendents apraksta un piedāvā tradicionālās reklāmas risinājumus[footnoteRef:3] , ņemot vērā šādus aspektus:  [3:  Ar tradicionālo reklāmu šī iepirkuma izpratnē tiek saprasta reklāma televīzijā, radio, presē, sabiedriskajā transportā, vidē u.c. tradicionālajos izplatīšanas kanālos, kas nav sociālo mediju un digitālā vide. ] 

· Izglītības līmenis, kā arī vecums. Piedāvājot šos reklāmas risinājumus, kanālu izvēlē vēlams tos īpaši mērķēt uz tās primārās mērķauditorijas segmenta uzrunāšanu. 
· Ģeogrāfiskais pārklājums. Piedāvājot reklāmas risinājumus, jānodrošina pēc iespējas efektīvāka mērķauditorijas aizsniedzamība ne tikai nacionālā, bet arī reģionālā līmenī. 
· Pamatojums. Reklāmas risinājumi var ietvert reklāmu, piemēram, televīzijā, radio, sabiedriskajā transportā, vidē, presē u.c., kas nav digitālā vai sociālo mediju vide, pamatojot tos ar mērķauditorijas aizsniegšanas pētījumiem vai datiem. 
· Ievērībai! Pretendents norāda izvēlētos reklāmas risinājumu veidus, izvietošanas periodu, biežumu un skaitu, atspoguļojot šos lielumus arī kampaņas provizoriskajā mediju plānā pirmajai kampaņai.

· Nosacījumi īstenošanā:
· Tradicionālās reklāmas kanāli un to apjoms var tikt attīstīti un pielāgoti jaunākajām un efektīvākajām metodēm turpmākajās kampaņās. 


	2.5.Informatīvie materiāli
	Pretendents konceptuāli apraksta un ilustrē Pasūtītāja zemāk norādītos informatīvos materiālus ar mērķi veicināt vienotu komunikācijas kampaņas vizuālo stilu, vēstījumus un iesaisti visu projektā iesaistīto partneru vidū un nodrošināt Pasūtītāju un arīdzan sekundāro mērķauditoriju (Pasūtītāja partnerus) ar praktiski pielietojamiem komunikācijas materiāliem pirmās kampaņas laikā.
· Zemāk norādīti Pasūtītāja minimāli noteiktie informatīvie materiāli, kurus Pretendents var papildināt ar citiem materiāliem, kas nepieciešami saskaņā ar piedāvāto kampaņas radošo koncepciju, vai samazināt to klāstu un apjomu turpmākajās kampaņās. 

	Materiāls
	Materiāla mērķis un specifikācija
	Skaits tipogrāfiskai drukai

	Informatīvs materiāls A5 formātā
	Informatīvs materiāls A5 (dizains, makets)

	Nav nepieciešama tipogrāfiskā druka


	Plakātu un sociālo tīklu attēlu šabloni
	Piedāvātās radošās koncepcijas un vizuālās identitātes dizainā radīts informatīvs materiāls, kuru sadarbības partneri (pašvaldības, izglītības iestādes un citi partneri) var aizpildīt ar savu saturu, piem., pieejamām mācībām konkrētajā izglītības iestādē vai pašvaldībā vai citiem paziņojumiem, izdrukāt un izvietot pie ziņojuma dēļa vai ievietot sociālajos medijos.
· Savā piedāvājumā Pretendents apraksta vizualizāciju ideju, provizorisko saturu un izskatu, kā arī to apjomu un pielietošanas iespējas. 
· Piedāvātās vizualizācijas saturiski un vizuāli jāaktualizē uz katru kampaņu, ja nepieciešams

Specifikācija:
· 1 (viens) vertikāls kvalitātes dizains ar kampaņas vizuālās identitātes ietvaros, kas paredzēts lietošanai kā plakāts un kam jānodrošina 2 dažādi maketi MS Word formātā:
· 1 krāsains makets aizpildīšanai un izdrukai uz biroja krāsu printera;
· 1 melnbalts makets aizpildīšanai un izdrukai uz biroja printera melnbaltā versijā.
· 1 (viens) horizontāls kvalitātes dizains kampaņas vizuālās identitātes ietvaros, kas paredzēts lietošanai kā sociālo mediju attēls vai cits horizontāls reklāmas attēls un kam jānodrošina 2 formāti: 
· krāsains makets MS Word un PowerPoint formātā, kas ir paredzēts aizpildīšanai un lietošanai digitālā formātā un izdrukai uz krāsu printera vai pārvēršanai citos failu formātos 
· krāsains makets PDF formātā, kas ir rediģējams un papildināms maketēšanas programmā. 


	Nav nepieciešama tipogrāfiskā druka


	Vizualizācijas (infografikas vai tml.) 
	Piedāvātās radošās koncepcijas un vizuālās identitātes dizainā ar aktuālo informāciju atjaunotas informatīvas, skaidrojošas vai iesaistošas kampaņas vizualizācijas, ko Pasūtītājs var lietot digitālā vidē un sociālajos medijos, tostarp nosūtīt lietošanai Pasūtītāja partneriem. 
· Savā piedāvājumā Pretendents apraksta vizualizāciju ideju, provizorisko saturu un izskatu, kā arī to apjomu un pielietošanas iespējas. 
· Piedāvātās vizualizācijas saturiski un vizuāli jāaktualizē uz katru pieteikšanās kārtu, ja nepieciešams.  
	Tipogrāfiskā druka nav nepieciešama

	Vizuālās identitātes un komunikācijas vadlīnijas
	Kampaņas vizuālās identitātes un komunikācijas principu vadlīnijas Pasūtītāja partneriem, lai to veidotie materiāli kampaņas laikā būtu vienotā stilā ar Pasūtītāja veidotajiem, kā arī lai Pasūtītāja un Izpildītāja pārstāvji ievērotu vienotu komunikācijas stilu un valodu. 
	Tipogrāfiskā druka nav nepieciešama



· citi informatīvie materiāli pēc pretendenta ieskatiem, ja nepieciešami saskaņā ar izvēlēto kampaņas stratēģiju.

* Norādītajiem izmēriem pieļaujama 5% pielaide. 

· Nosacījumi īstenošanā:
· Informatīvie materiāli, to klāsts un apjoms var tikt attīstīts un pielāgots jaunākajiem un efektīvākajiem risinājumiem turpmākajās kampaņās. 

	2.6.Īpašas komunikācijas aktivitātes
	· Pieredzes stāstu veidošana video formātā.
· Audiovizuālie materiāli.
· Dažāda mēroga pasākumi. 


 
3. Simulācijas kampaņas aktivitāšu laika grafiks (plāns)

	
	 Pasūtītāja stratēģiskie uzstādījumi

	Provizoriskais kampaņas aktivitāšu laika plāns simulatīvai kampaņai
	· Jāsagatavo un jāiesniedz kampaņas komunikācijas aktivitāšu provizoriskais laika plāns simulatīvajai integrētas komunikācijas kampaņai, kas ietver ne tikai kampaņas īstenošanas posmus, bet arī kampaņas sagatavošanas un atskaitīšanās darbus. 
· Provizoriskais aktivitāšu laika plāns Pasūtītāja izpratnē nav kampaņas mediju izvietojuma plāns, bet gan visu paredzamo darbu plāns (sabiedriskās attiecības, sociālo mediju komunikācija, digitālā komunikācija, tradicionālā reklāma, informatīvie materiāli), t.sk. šo aktivitāšu sagatavošanas un saskaņošanas aktivitātes. 
· Provizoriskais aktivitāšu laika plāns Pasūtītāja izpratnē ir plāns kalendāra formātā, kas ietver kampaņas aktivitātes nosaukumu un kalendāro nedēļu vai provizoriskos datumus, kad tās plānotas. 
· Laika plānā netiks vērtēta konkrētu datumu izvēle, bet kampaņas aktivitāšu garums un to sagatavošanai paredzētais ilgums, kā arī aktivitāšu kopējā sasaiste un mijiedarbība kampaņas laikā, tāpēc, uzsākot darbu pie kampaņas, pieļaujamas nobīdes aktivitāšu īstenošanas datumos. 




4. Provizoriskais kampaņas mediju plāns simulācijas kampaņai

	
	 Pasūtītāja stratēģiskie uzstādījumi

	Provizoriskais kampaņas mediju plāns simulatīvai kampaņai
	· Jāsagatavo un jāiesniedz kampaņas reklāmas aktivitāšu izvietojuma mediju plāns kampaņai, kas ietver reklāmas aktivitātes nosaukumu, izvietošanas periodu dienās vai nedēļās, skaitu, formātu atbilstoši aktivitātei (spoti, klikšķi, impresijas, sekundes, izmēri un tml.), cenu.
· Kampaņas mediju plānā jāatspoguļo tādas paredzamās reklāmas aktivitātes kā reklāma sociālajos medijos, digitālā reklāma, tradicionālā reklāma, pārējās reklāmas aktivitātes iekļaujot, ja uz tām ir attiecināmi tādi kritēriji kā izvietojums mediju kanālos.
· Kampaņas mediju plāns Pasūtītāja izpratnē nav kampaņas aktivitāšu laika plāns, kurā redzams aktivitātes sagatavošanas un norises periods. Mediju plānā redzams aktivitāšu izvietošanas laiks. 
· Iesniegtais mediju plāns tiks vērtēts atbilstoši darba uzdevuma stratēģiskajiem uzstādījumiem. Mediju plānā tiks vērtēts aktivitāšu apjoms, izvietošanas perioda garums un mērķauditorijas aizsniegšanas efektivitāte kampaņas koncepcijas un mērķu īstenošanā.  




5. Detalizēts kampaņas budžets (pievienojams Finanšu piedāvājumam)

	
	 Pasūtītāja stratēģiskie uzstādījumi

	Detalizēts kampaņas budžets 
	· Jāsagatavo un jāiesniedz detalizēts budžets kampaņai, kas ietver visu izmaksu apkopojumu un sadalījumu atbilstoši piedāvātajai kampaņas koncepcijai un taktikas aktivitātēm. 
· Iesniegtajā detalizētajā budžetā netiks vērtētas konkrētu aktivitāšu izmaksas vai to apjoms, bet tas tiks izmantots sarunās pirms katras plānotās kampaņas uzsākšanas, lai precizētu aktivitāšu komplektāciju un budžetu katrā kampaņā.

